# Putekļu un skaidu uzsūkšana

Dažu materiālu, piemēram, svinu saturošu krāsu, dažu koksnes šķirņu, minerālu un metālu putekļi var būt kaitīgi veselībai. Pieskaršanās šādiem putekļiem vai to ieelpošana var izraisīt alerģiskas reakcijas vai elpošanas ceļu saslimšanu elektroinstrumenta lietotājam vai darba vietai tuvumā esošajām personām.
Atsevišķu materiālu putekļi, piemēram, putekļi, kas rodas, zāģējot ozola vai dižskābarža koksni, var izraisīt vēzi, īpaši tad, ja koksne iepriekš ir tikusi ķīmiski apstrādāta (ar hromātu vai koksnes aizsardzības līdzekļiem). Azbestu saturošus materiālus drīkst apstrādāt vienīgi personas ar īpašām profesionālām iemaņām.

- Pielietojiet apstrādājamajam materiālam vispiemērotāko putekļu uzsūkšanas metodi.
- Darba vietai jābūt labi ventilējamai.
- Darba laikā ieteicams izmantot masku elpošanas ceļu aizsardzībai ar filtrēšanas klasi P2.

Ievērojiet jūsu valstī spēkā esošos priekšrakstus, kas attiecas uz apstrādājamo materiālu.

- Nepieļaujiet putekļu uzkrāšanos darba vietā. Putekļi var viegli aizdegties.

## Putekļu pašuzsūkšana, uzkrājot tos putekļu maisiņā (skatīt attēlus C–E)

Uzlieciet un uzbīdiet visu putekļu maisiņu (7) uz izpūšanas īscaurules (11), līdz tas ir vienā līmenī ar instrumentu.

Lai iztukšotu putekļu maisiņu (12), novelciet visu putekļu maisiņu (7) no izpūšanas īscaurules (11). Noskrūvējiet adapteru (13) no putekļu maisiņa (12) un iztukšojiet putekļu maisiņu.

Norāde: lai nodrošinātu optimālu putekļu uzsūkšanu, regulāri iztukšojiet putekļu maisiņu (12).

Apstrādājot vertikālas virsmas, turiet elektro‌instrumentu tā, lai putekļu maisiņš (7) būtu vērsts lejup.

## Putekļu uzsūkšana ar ārējā vakuumsūcēja palī‌dzību (attēls F)

Uzbīdiet uzsūkšanas šļūteni (14) uz uzsūkšanas īscaurules (11).

Savienojiet uzsūkšanas šļūteni (14) ar vakuumsūcēju. Pārskats par instrumenta savienošanas iespējām ar dažādiem vakuumsūcējiem ir sniegts šīs pamācības beigās.

Putekļsūcējam jābūt piemērotam, lai sūktu apstrādājamā materiāla putekļus.

Veselībai īpaši kaitīgus, kancerogēnus vai sausus putekļus savāciet ar speciālu putekļsūcēju.

Apstrādājot vertikālas virsmas, turiet elektro‌instrumentu tā, lai nosūkšanas šļūtene būtu vērsta lejup.