# Usisavanje prašine/strugotina

Prašina od materijala kao što su premazi sa sadržajem olova, neke vrste drva, mineralnih materijala i metala, može biti štetna za zdravlje. Dodirivanje ili udisanje prašine može uzrokovati alergijske reakcije i/ili bolesti dišnih puteva korisnika električnog alata ili osoba koje se nalaze u blizini.
Određena vrsta prašine, kao što je npr. prašina od hrastovine ili bukve, smatra se kancerogenom, posebno u kombinaciji s dodatnim tvarima za obradu drva (kromat, zaštitna sredstva za drvo). Materijal, koji sadrži azbest, smiju obrađivati samo stručne osobe.

- Po mogućnosti koristite uređaj za usisavanje prašine prikladan za materijal.
- Pobrinite se za dobro prozračivanje radnoga mjesta.
- Preporučuje se nošenje zaštitne maske s klasom filtra P2.

Poštujte važeće propise u vašoj zemlji za materijale koje ćete obrađivati.

- Izbjegavajte nakupljanje prašine na radnom mjestu. Prašina se može lako zapaliti.

## Vlastito usisavanje s vrećicom za prašinu (vidjeti slike C–E)

Stavite i gurnite čitavu vrećicu za prašinu (7) na nastavak za ispuhivanje (11) tako da je u ravnini s alatom.

Za pražnjenje vrećice za prašinu (12) skinite čitavu vrećicu za prašinu (7) s nastavka za ispuhivanje (11). Odvrnite adapter (13) s vrećice za prašinu (12) i ispraznite vrećicu za prašinu.

Napomena: Za optimalno usisavanje prašine redovito ispraznite vrećicu za prašinu (12).

Pri radu na okomitim površinama električni alat držite tako da je vrećica za prašinu (7) okrenuta prema dolje.

## Vanjsko usisavanje (vidjeti sliku F)

Nataknite usisno crijevo (14) (pribor) na nastavak za ispuhivanje (11).

Spojite usisno crijevo (14) s usisavačem. Pregled za priključivanje na različite usisavače pronaći ćete na kraju ove upute.

Usisavač mora biti prikladan za obrađivani materijal.

Kod usisavanja suhe prašine ili prašine koja je posebno opasna za zdravlje i kancerogena, treba koristiti specijalni usisavač.

Pri radu na okomitim površinama električni alat držite tako da je usisno crijevo okrenuto prema dolje.