# Tolmu/saepuru äratõmme

Pliisisaldusega värvide, teatud puiduliikide, mineraalide ja metalli tolm võib kahjustada tervist. Tolmuga kokkupuude ja tolmu sisse‌hingamine võib põhjustada seadme kasutajal või läheduses viibivatel inimestel allergilisi reaktsioone ja/või hingamisteede haigusi.
Teatud tolm, näiteks tamme- ja pöögitolm, on vähkitekitava toimega, iseäranis kombi‌natsioonis puidutöötlemisel kasutatavate lisaainetega (kromaadid, puidukaitsevahen‌did). Asbesti sisaldavat materjali tohivad töödelda üksnes vastava ala asjatundjad.

- Kasutage konkreetse materjali eemaldamiseks sobivat tolmuimejat.
- Tagage töökohas hea ventilatsioon.
- Soovitav on kasutada hingamisteede kaitsemaski filtriga P2.

Pidage kinni töödeldavate materjalide suhtes Teie riigis kehtivatest eeskirjadest.

- Vältige tolmu kogunemist töökohta. Tolm võib kergesti süttida.

## Integreeritud tolmuimemine tolmukotiga (vt jooniseid C–E)

Asetage tolmukoti komplekt (7) väljapuhkeotsakule (11), kuni kott on tööriistaga tasa.

Tolmukoti (12) tühjendamiseks tõmmake kogu tolmukott (7) väljapuhkeotsakult (11) ära. Keerake adapter (13) tolmukotilt (12) ära ja tühjendage tolmukott.

Märkus. Optimaalse tolmuimu tagamiseks tühjendage tolmukott (12) õigel ajal.

Hoidke elektritööriista töö ajal vertikaalsetel pindadel nii, et tolmukott (7) oleks suunatud alla.

## Võõrväljaimemine (vt jn F)

Lükake imivoolik (14) väljapuhkeotsakule (11).

Ühendage imivoolik (14) tolmuimejaga. Ülevaate erinevate tolmuimejatega ühendamise võimalustest leiate selle juhendi lõpust.

Tolmuimeja peab töödeldava materjali tolmu imemiseks sobima.

Tervistkahjustava, kantserogeense ja kuiva tolmu eemaldamiseks kasutage spetsiaaltol‌muimejat.

Horisontaalsete pindade töötlemisel hoidke seadet nii, et imivoolik on suunatud alla.