# Odsesavanje prahu/ostružkov

Prah nekaterih materialov, npr. svinčene‌ga premaza, nekaterih vrst lesa, mineralov in kovin je lahko zdravju škodljiv. Stik s kožo ali vdihavanje takšnega prahu lahko povzroči alergijske reakcije in/ali obolenja dihal uporab‌nika ali oseb v bližini.
Določene vrste prahu kot npr. prah hrasto‌vine ali bukovja veljajo za kancerogene, še posebej v kombinaciji z drugimi snovmi, ki so prisotne pri obdelavi lesa (kromat, zaščitno sredstvo za les). Materiale z vsebnostjo azbesta smejo obdelovati le strokovnjaki.

- Če je mogoče, uporabljajte sesalnik, ki je primeren glede na vrsto materiala.
- Poskrbite za dobro zračenje delovnega mesta.
- Priporočamo, da nosite zaščitno masko za prah s filtrirnim razredom P2.

Upoštevajte veljavne nacionalne predpise za obdelovalne materiale.

- Preprečite nabiranje prahu na delovnem mestu. Prah se lahko hitro vname.

## Samodejno odsesavanje v vrečko za prah (glejte slike C–E)

Namestite in potisnite celotno vrečko za prah (7) na izpihovalni nastavek (11) tako, da je tesno ob orodju.

Za praznjenje vrečke za prah (12) celotno vrečko za prah (7) povlecite z izpihovalnega nastavka (11). Odvijte nastavek (13) z vrečke za prah (12) in jo izpraznite.

Opomba: da zagotovite optimalno odsesavanje prahu, pravočasno izpraznite vrečko za prah (12).

Pri delih, ki jih opravljate na navpičnih površinah, morate električno orodje držati tako, da je vrečka za prah (7) usmerjena navzdol.

## Zunanje odsesavanje (glejte sliko F)

Sesalno cev (14) namestite na izpušno cev (11).

Sesalno cev (14) priključite na sesalnik. Pregled različnih sesalnih priključkov najdete na koncu teh navodil.

Sesalnik za prah mora biti primeren za obdelovanec.

Za odsesavanje zdravju izredno nevarnih, rakotvornih ali suhih vrst prahu uporabljajte poseben sesalnik za prah.

Pri delih, ki jih opravljate na navpičnih površinah, morate električno orodje držati tako, da je odsesovalna cev usmerjena navzdol.