# Dulkių, pjuvenų ir drožlių nusiurbimas

Medžiagų, kurių sudėtyje yra švino, kai kurių rūšių me‌dienos, mineralų ir metalų dulkės gali būti kenksmin‌gos sveikatai. Dirbančia‌jam arba netoli esantiems asmenims nuo sąlyčio su dulkėmis arba jų įkvėpus gali kilti alerginės reakcijos, taip pat jie gali susirgti kvėpavimo takų ligomis.
Kai kurios dulkės, pvz., ąžuolo ir buko, yra vėžį sukeliančios, o ypač, kai mediena yra apdorota specialiomis me‌die‌nos priežiūros priemonėmis (chromatu, medienos apsaugos priemonėmis). Medžiagas, kuriose yra as‌besto, leidžiama apdoroti tik specialistams.

- Jei yra galimybė, naudokite apdirbamai medžiagai tinkančią dulkių nusiurbimo įrangą.
- Pasirūpinkite geru darbo vietos vėdinimu.
- Rekomenduojama dėvėti kvėpavimo takų apsauginę kaukę su P2 klasės filtru.

Laikykitės jūsų šalyje galiojančių apdoro‌jamoms medžiagoms taikomų taisyklių.

- Saugokite, kad darbo vietoje nesusikauptų dulkių. Dulkės lengvai užsidega.

## Integruotas nusiurbimo įtaisas su dulkių surinkimo maišeliu (žr. C–E pav.)

Dulkių surinkimo maišelio mazgą (7) įstatykite ant dulkių išmetimo atvamzdžio (11) ir užstumkite, kad jis gerai priglustų prie įrankio.

Norėdami ištuštinti dulkių surinkimo maišelį (12) nutraukite visą dulkių surinkimo maišelio mazgą (7) nuo dulkių išmetimo atvamzdžio (11). Nusukite adapterį (13) nuo dulkių surinkimo maišelio (12) ir ištuštinkite dulkių surinkimo maišelį.

Nuoroda: kad užtikrintumėte optimalų dulkių nusiurbimą, laiku ištuštinkite dulkių surinkimo maišelį (12).

Apdorodami vertikalius paviršius, elektrinį įrankį laikykite taip, kad dulkių surinkimo maišelis (7) būtų nukreiptas žemyn.

## Išorinis dulkių nusiurbimas (žr. F pav.)

Nusiurbimo žarną (14) užstumkite ant dulkių išmetimo atvamzdžio (11).

Nusiurbimo žarną (14) sujunkite su dulkių siurbliu. Apžvalgą, kaip prijungti prie įvairių dulkių siurblių, rasite šios instrukcijos gale.

Dulkių siurblys turi būti pritaikytas apdirbamo ruošinio pjuvenoms, drožlėms ir dulkėms nu‌siurb‌ti.

Sveikatai ypač pavojingoms, vėžį suke‌lian‌čioms, sausoms dulkėms nusiurbti būtina naudoti spe‌cialų dulkių siurblį.

Apdorodami vertikalius paviršius, elektrinį įrankį laikykite taip, kad nusiurbimo žarna būtų nukreipta žemyn.