# Por- és forgácselszívás

Az ólomtartalmú festékrétegek, egyes fafaj‌ták, ásványok és fémek pora egészségkárosí‌tó hatású lehet. A poroknak a kezelő vagy a közel‌ben tartózkodó személyek által történő megérintése vagy belégzése allergikus reak‌ciók‌at és/vagy a légutak megbetegedését vonhatja maga után.
Egyes faporok, például tölgy- és bükkfaporok rákkeltő hatásúak, főleg ha a faanyag kezeléséhez más anyagokat is felhasználtak (kromát, favédő vegyszerek). A készülékkel azbesztet tartalmazó anyagokat csak szakembereknek szabad megmunkálniuk.

- A lehetőségek szerint használjon az anyagnak megfelelő porelszívást.
- Gondoskodjon a munkahely jó szellőztetéséről.
- Ehhez a munkához célszerű egy P2 szűrőosztályú porvédő álarcot használni.

A feldolgozásra kerülő anyagokkal kapcsolat‌ban tartsa be az adott országban érvényes előírásokat.

- Gondoskodjon arról, hogy a munkahelyén ne gyűlhessen össze por. A porok könnyen meggyulladhatnak.

## Saját porelszívás porgyűjtő zsákkal (lásd a C–E ábrát)

Tegye fel a komplett (7) porgyűjtő zsákot a (11) kifúvó csonkra és tolja annyira rá, hogy egy síkban álljon az eszközzel.

A (12) porgyűjtő zsák kiürítéséhez húzza le a komplett (7) porgyűjtő zsákot a (11) kifúvó csonkról. Csavarja le a (13) adaptert a (12) porgyújtő zsákról és és ürítse ki a porgyűjtő zsákot.

Figyelem: Az optimális porelszívás biztosítására idejében ürítse ki a (12) porgyűjtő zsákot.

A függőleges felületeken végzett munkákhoz tartsa úgy az elektromos kéziszerszámot, hogy a (7) porgyűjtő zsák lefelé mutasson.

## Külső porelszívás (lásd a F ábrát)

Tolja rá a (14) elszívó tömlőt a (11) kifúvó csonkra.

Kapcsolja össze a (14) elszívó tömlőt egy porszívóval. A különböző porszívókhoz való csatlakoztatás áttekintése ezen útmutató végén található.

A porszívónak alkalmasnak kell lennie a meg‌mun‌kálásra kerülő anyagból keletkező por elszívására.

Az egészségre különösen ártalmas, rákkeltő hatású vagy száraz porok elszívásához egy speciálisan erre a célra gyártott porszívót kell használni.

Az elektromos kéziszerszámot a függőleges felületeken végzett munka során úgy tartsa, hogy az elszívó tömlő lefelé mutasson.