# Указания за работа

- Изваждайте от електроинструмента акумулаторната батерия преди всякакви дейности по електроинструмента (напр. поддръжка, смяна на инструмент и др.). Съществува опасност от нараняване при задействане на пусковия прекъсвач по невнимание.

- Преди да оставите електроинструмента, изчаквайте въртенето да спре напълно.

- Електроинструментът не е подходящ да бъде ползван за стационарна работа. Напр. той не трябва да бъде захващан в менгеме или монтиран неподвижно на работен плот.

При работа дръжте електроинструмента отгоре (както е показано на фиг. G).

##

Включете електроинструмента, поставете го с цялата шлифоваща повърхност върху обработ‌ваната основа и го придвижвайте с умерен натиск по обработвания детайл.

Интензивността на отнемане и качеството на повърхността се определят главно от избора на шкурка, настроената честота на вибриране и силата на притискане.

Само шкурки в безукорно състояние осигуря‌ват добра производителност и предпазват електро‌инструмента от преждевременно износване.

По време на работа притискайте електро‌инстру‌мента равномерно, за да увеличите дълготрайността на шкурката.

Прекомерното увеличаване на силата на притискане не води до увеличаване и на интензивността на отнемане, а до по-бързото износване на шкурката и на електроинструмента.

Използвайте само оригинални шкурки на Bosch.

##

Поставете лист шкурка с по-едра зърнестост.

Притискайте електроинструмента съвсем леко, така че да работи с по-висока честота на вибрациите, което осигурява по-интензивно отнемане на материал.

##

Поставете лист шкурка с по-малка зърнестост.

Придвижвайте електроинструмента по обра‌бот‌ваната повърхност в постоянна равнина кръгообразно или редуващо се напречно и надлъжно. Внимавайте да не го заклинвате, за да не протриете обработваната повърхност, напр. фурнир.

След приключване на работа изключете елек‌тро‌инстру‌мента.