# Skift af slibeblad (se billede A)

For afmontering af slibebladet (8) skal du løfte det i siden og trække det af slibetallerkenen (5).

Fjern snavs og støv fra slibetallerkenen (5), f.eks. med en pensel, før påsætning af et nyt slibeblad.

Overfladen på slibetallerkenen (5) er fremstillet af et velcromateriale, så slibeblade med velcrolukning hurtigt og nemt kan fastgøres.

Tryk slibebladet (8) fast på undersiden af slibetallerkenen (5).

For at sikre en optimal støvudsugning er det vigtigt, at udstansningerne i slibebladet (8) stemmer overens med boringerne på slibetallerkenen (5).

For at forlænge slibetallerkenens levetid, herunder især ved brug af netslibemiddel (f.eks. Bosch M480), kan du anbringe en Pad Saver (tilbehør) mellem slibetallerken og slibemiddel.