# Система за прахоулавяне

Прахове, отделящи се при обработването на материали като съдържащи олово бои, някои видове дървесина, минерали и ме‌та‌ли могат да бъдат опасни за здравето. Кон‌тактът до кожата или вдишването на такива прахове могат да предизвикат алергични реакции и/или заболявания на дихателните пътища на работещия с електроинстру‌мен‌та или намиращи се наблизо лица.
Определени прахове, напр. отделящите се при обработване на бук и дъб, се считат за канцерогенни, особено в комбинация с химикали за третиране на дървесина (хро‌мат, консерванти и др.). Допуска се обра‌бот‌ването на съдържащи азбест материали само от съответно обучени квалифицирани лица.

- По възможност използвайте подходяща за обработвания материал система за прахоулавяне.
- Осигурявайте добро проветряване на работното място.
- Препоръчва се използването на дихателна маска с филтър от клас P2.

Спазвайте валидните във Вашата страна законови разпоредби, валидни при обработване на съответните материали.

- Избягвайте натрупване на прах на работното място. Прахът може лесно да се самовъзпламени.

## Собствена система за прахоулавяне с торба за прах (вж. фиг. C–E)

Поставете и избутайте цялата торба за прах (7) върху накрайника за издухване (11) докато не застане плътно до инструмента.

За изпразване на торбата за прах (12) изтеглете цялата торба за прах (7) от накрайника за издухване (11). Развийте адаптера (13) от торбата за прах (12) и изпразнете торбата.

Указание: За оптимално прахоулавяне изпразвайте своевременно торбата за прах (12).

При работа по отвесни повърхности дръжте електроинструмента така, че торбата за прах (7) да е надолу.

## Външна система за прахоулавяне (вж. фиг. F)

Вкарайте шланг на прахосмукачка (14) на щуцера (11).

Включете шланга (14) към прахосмукачка. Преглед на начина на включване към различни прахосмукачки ще намерите в края на това ръководство за експлоатация.

Използваната прахосмукачка трябва да е пригодна за работа с обработвания материал.

Ако при работа се отделя особено вреден за здравето прах или канцерогенен прах, използвайте специализирана прахосмукачка.

При обработване на вертикални повърхности дръжте електроинструмента така, че шлангът на прахосмукачката да е надолу.